經數: 一七三二

經名: 大方廣佛華嚴經搜玄分齊通智方軌卷第五下

頁數: 一○一

上              欄

歎佛事廣大利益. 三答前發心得法久近中.

初牒問次答. 答中有二. 初一句總. 次別. 別

中有六. 初辨法深. 此文有二. 初法有五句.

後以五喩次第合之. 卽隨結也. 一智門圓

滿究竟喩. 二智體本淨無惑喩. 三智門離障

益生喩. 四智用隨機難壞喩. 五自在遍周無

害喩. 二菩薩智下以世間言說其久近. 初

許次說. 二文可知. 三結會古今. 四佛子我

於爾時下轉報見多佛也. 五次有劫名日光

下轉劫値見六十億佛勸發修行. 此文有

二可知. 六偈頌此文有二. 初長行生起. 二

正偈頌. 偈文有三十六偈文有六段. 初一

頌上法深承佛力說. 次十三頌過去太子

代受獄囚救生等文. 次五頌初佛聞法發

心出家等. 次六偈頌從是已後値諸佛修

法門等. 次八明法門大用. 次三歎法門德

備勝妙難思也. 餘文可解. 第九天名妙德

圓滿. 卽九地菩薩位也. 入無量境界受生自

在法門. 流彌尼者生太子處也. 三門同上.

初敎進三義同前. 二時善財下依敎趣入中

有七. 一辭. 二念增前法. 三漸至處. 四周遍

下尋心. 五見相. 六敬禮. 七申問. 三答言下正

入法界中有二. 初說自分法門. 二諸大下仰

推勝分. 自分中有四. 初辨法門名體. 二善

財白言天神下明法大用. 三善財白下得法

久近. 四唯我下結自所知. 法門名體有二.

初辨方便. 二出行名體. 初文有三. 初長行.

次偈頌. 三結益. 長行中有三. 初擧十名歎

德. 二何等下歎別釋. 三住是下結. 此有十

中              欄

句. 初文有三. 初擧十數. 二歎德. 三何等爲

十下列十名. 有二可知. 第二別釋中十門

各有三. 初列名. 二釋也. 三結. 重頌十偈. 次

等頌前十受生法可知. 二法門大用中有

三. 初問. 二答. 三我一念中悉知下結知自

在耳. 此有二可知. 二答文內有五. 初天得

具足受生法門生此林. 有四句也. 二時此

林下現十瑞相. 初立宗. 次問. 三釋. 四結. 五

明初利益也. 三佛子摩耶乃至生太子時下

因行智光以相顯體. 有三句可知. 四畢利

叉樹下大用自在攝德無□有三句也. 五生

菩薩時如空下顯淸淨無染. 文有三. 初爲

益現身. 二順法成似. 三成而無作. 初有

四喩. 朗曜挺特如空中日. 卽現群機喩若

電光. 布慈漸益如山起雲. 像現除迷若闇

中燈. 三得法因緣中. 初問次答. 答中初長行

次偈頌. 長行中有四. 初時劫佛現. 二佛世界

乃至王都下明受身因緣. 三於意云何下結

會古今. 四我從是來下辨修行廣大. 頌中有

二. 初長行生起. 二頌偈文有三十三半有

四. 初一[&FFFF]#聽許說. 二有八頌前初所得法

門. 次十三半頌上經諸佛修使增廣. 次一

結難思也. 仰推有二可知. 第十瞿夷此方

名明女. 卽十地菩薩位. 太子有三夫人. 此

是第三夫人. 耶輸陀羅第一夫人. 第二夫人

名摩奴陀羅. 此名意持. 此佛宮中但聞名

不見其形也. 此明女表慈悲行究竟也. 入

分別觀察一切菩薩三昧海法門. 三義同前.

初敎往三義同前可知. 二依入中有八. 初

下              欄

辭退. 二念增前法. 三往. 四至菩薩會堂下

明至所. 卽總集地分. 五爾時彼天下顯方便

行勝剋位自然. 卽眷屬行勝. 六爾時離憂壞

下彰其行具入勝境界. 卽三昧分. 七敬禮

諦觀. 八自說發心請問. 五具方便行勝. 文

有六. 初眷屬行集. 二白言下歎善財自分中

具自他行. 三我觀仁者下歎善財勝分行中

具自他利行. 四復我觀人者下勝進中通三

世法. 此文有三可知. 五善財答下述同利

他佛事有二. 初總次別顯. 此文有三. 初緣

違順二境調心. 此文有四. 初法. 次喩. 三

合. 四廣成. 此文有三也. 二若菩薩如是行者

下述成業用也. 三天神下結也. 六善財將

昇法堂下明一行一切行俱現顯勝妙相. 此

文有三. 初將昇卽趣向正位. 二彼離憂等下

顯熏資義. 三偈頌顯善財懃心示成佛義

也. 所以往天所爲此. 已下知識位勝故. 表

[&FFFF]#多方便成也. 偈有二. 初生起. 二偈頌. 頌

文有十行分三. 初三自利行. 次六利他行.

次一歎能近善友得見諸佛. 六入勝境中

有四. 初總辨勝境. 有二可知. 二尋心. 三

見勝相. 四悉於下明德行淸淨. 三爾時瞿夷

作是言下正入中有三. 初歎能問許說. 二

若菩薩下自分法門. 三諸大下仰推勝分. 初

文有三可知. 自分中有五. 初擧業自在修

觀方便. 二善男子下明法門名體. 三此法門

下辨法門大用. 四大聖發心下明發心久近

因緣. 五唯我等結當分所知. 初文有三. 初

明十法界行五句也. 二佛子十値知識中若

經數: 一七三二

經名: 大方廣佛華嚴經搜玄分齊通智方軌卷第五下

頁數: 一○二

上              欄

諸菩薩下明十値知識方便行有六句也.

三以偈頌有二. 初長行生起. 二偈頌中有

十三偈. 初二頌上一句. 次七頌中間七. 次

四頌下二句. 又亦可合通[&FFFF]#前人法方便

也. 三大用文有二. 初問次答. 答有四. 初明

此界用. 二如此娑婆下遍餘十方十世界也.

三盧舍那本願下明前敎意異有所因. 四我

悉深入乃至何以故等已下釋知寬廣所以.

此有四句可知. 初文有二用. 初知有漏因

界. 二彼諸劫下知無漏因果有三. 初知佛.

二知小乘. 三知大乘也. 四得法發心因緣

中. 初問次答. 答中有六. 初辨本身及始得

法門. 二彼佛滅後轉得勝法門. 有三可知.

三佛子我得此下辨修分齊. 四佛子我若下

明修行本意. 此中有二. 初辨. 次釋所以可

知也. 五我於下修增諸行. 六猶未能知下

辨行增微彼諸本身及始得. 文有十一段. 一

明本身感佛化導. 二時彼女人聞是下化同

衆生故往太子共爲眷屬. 三爾時太子下

爲犯邪行故. 問彼女依正法有二文也.

四時彼女母白言下歎德勸受. 五太子答言

下共其立要有三. 初立要. 二偈頌明有所

期. 三女隨受. 六爾時太子聞彼下以衣施. 報

恩顯德. 七時彼女母卽爲下歎女自慶起

隨喜心行. 八彼太子與女俱下見佛得道. 九

詣父王所下勸父王見佛. 令彼大王知見於

佛得聖道耳. 此文有五. 初詣告王. 二王審

問. 三王喜捨位. 四佛爲說法. 五王出家得

道可知. 十爾時太子月十五日下太子作王

中              欄

廣成攝化. 十一爾時太子下結會古今也.

六行增微內此文有三. 初總辨. 次責. 三答.

答中有四. 初立. 次釋. 三廣辨. 四結分齊. 第

三廣有三. 初立. 次責. 三答. 答文智正覺

衆生世間分二也. 又問若取上下諸文. 普賢

法行似從十信解位已去卽得究竟. 今約

此文時. 其普賢行勢似難成. 位到十地方

始可得者何也. 答其普賢行體實不可依

位得之. 何以故. 爲附性起法故. 今約三

乘起信位論. 從初信解位乃至十地皆非究

竟. 何以故. 依位相取故. 仍於此中間念念

刹那盡普法也. 何以故. 爲得性起故. 佛卽

可知耳. 摩耶夫人者此方云淸淨妙. 此下第

二會緣入實相. 所以將夫人. 表此爲性實

能成究竟覺故相卽如. 實大1幻不住智悲

故. 入大願智幻法門有三. 一勸勝進等. 三

同前. 初勸敎中有四. 初示處. 二示人敎名.

三敎問. 四瞿夷重頌. 頌中有三十三偈. 初十

八偈長行中脫無. 2大論引此. 具有亦可過

頌前事未是脫也. 此文有三. 初一總明攝

修行人. 次十七廣述多劫修行因緣. 三下十

五總頌上文. 此中初三頌上日光佛所發心.

次七頌上逢後佛發心. 次四總頌上得菩

薩自他勝法. 下一總頌上修行增微也. 二依

敎趣入中但有七. 一辭略無念前法及所

至處. 無意可知. 二作是念我當云何下明善

財念後方便. 三善財隨順其敎下明見依報

相. 四見夫人下見正報相. 五見摩耶有如是

下善財同彼卽表行修入實. 六敬儀. 七述

下              欄

本因由請問法門. 第二方便文有三. 初善財

念心. 二時有城下有三. 知識開導. 三答羅

刹言下明顯心知識法. 此有二. 初領恩問.

次答. 答中有四句. 一信. 二思. 三精進. 四會

理也. 初文有三. 初總. 次歎摩耶身德. 三結.

此文有三. 初辨分齊. 二仰推. 三仰心方便.

二有三知識其意云何. 初表所知法. 次表

能知智. 三表方便相. 又初約性起辨義. 二

約智辨詮. 三約方便辨資成. 餘意可知.

初知識內有四. 初供養善財卽方便資成

相. 二作如是下敎其行法. 三菩薩若如是知

下結觀成益. 有三可知. 四佛子下明得法

者見一切眞知識. 顯法有可成名善巧也.

敎行法中有二十四句. 摩耶者此名幻化.

方便智敎唯心觀. 卽正知識. 是正唯心幻化

不疑. 此卽以實顯相故也. 第二知識有四.

初天神歎夫人. 二光照諸佛依正. 三智光

入善財頂. 四善財獲益. 第三知識有三. 初

羅刹華散善財. 二語善財下敎行法. 此文有

二. 初親近. 次見. 此二文□各有四. 文可知.

三若有菩薩下結. 能親近知識十法中前八

可知. 善對治下第九句. 順善知識下第十句.

三見依報有四. 初見華臺. 二見樓觀. 三

見寶坐. 四明眷屬行相. 四見正報有三. 初

見身體. 二爾時善財乃至隨應衆生下辨化

用. 三善財見如是下廣辨見利益相. 初文有

四. 謂爲益現色. 二順法成似. 三相實說

空. 四勝二乘故現色. 初文合有五十句可

知. 五善財行修入實文有五. 初見夫人牒

經數: 一七三二

經名: 大方廣佛華嚴經搜玄分齊通智方軌卷第五下

頁數: 一○三

上              欄

前所見身相. 二卽變下正同此正會相入實.

三敬禮下勝分相應. 四獲益得定卽行體也.

五從三昧起. 三答言下正入法界. 文中有

二. 初說自分法門二諸大下仰推自分中有

四. 初辨法門名. 二得此法門下辨法用. 三

白言下明法因緣久近. 四我唯下結也. 第二

法門用中有三. 初局文分有四. 初得大

幻法故. 生太子時能現不思神力. 有二

句也. 二善男子下菩薩退生時光觸故. 得

受生法門自在有四. 初光觸. 二得受生莊

嚴. 三見現未事. 四見過去事也. 三又善男

子下明容受自在有七. 初光觸. 二身寬有

二可知. 三容依報. 四受等行菩薩. 五受異

生. 六容下位菩薩. 七受作用. 四念念中下

明化用容受自在. 二於此下通十方有五.

初明分量. 二決疑. 三決一疑. 四責. 五答可

知. 三善男子我爲盧舍那下與千佛等爲

母也. 此文有二. 初辨次結也. 三得法久近

中有三. 初問次答. 此文有三. 初本身獲益

有二. 釋結也. 二彼道場神下結會古今. 三

善男子我從下廣明修法門德用. 三復次善

男子下擧廣顯略也. 仰推三可知. 此世界

□利天上下明第三攝德成因相. 爲彌勒是

因故也. 人名彌勒. 入三世智正念思惟莊

嚴法門. 有三. 初敎勸進勝. 二爾時善財聞如

是等[&FFFF]#下依敎趣入. 三爾時彌勒觀察大衆

下明證法界. 初文有五. 初示方便知識. 二

又作是言下示正知識住處. 三彼園中有菩

薩下辨知識名德. 四汝詣下敎問. 五何以故

中              欄

下歎德以勸心. 初文有二. 初示天以表淨

女以表內智慈悲顯妙法身. 此文有三可

知. 二明二童子等表見化用修成方便資

成依止. 卽寄福慧也. 亦可前摩耶示以實

應實. 此童子等以相應相也. 有說此中失

次. 此意未詳. 且作此釋. 又作是言者是摩

耶言. 案此卽以理成事不虛. 若爾前正念

天及女寄是妙法智身云何. 答正念卽體相

成. 此寄依體成相耳. 二示依報住處文有

四. 一示方. 二示國. 三示園林. 四示樓觀

幷因也. 所以云南爲事. 因位順正果故.

三示知識名中. 初名. 次辨德. 四敎問中有

十句. 初五問修方便相. 次五問正修行相.

五歎彌勒能說德有二. 初歎能說德. 次汝

不應於下廣歎勸心. 初文有二十句分二.

謂問答二可知. 答中初知識自成德. 二彼菩

薩能成善財勝行. 二廣勸心中有五. 初一

百七句勸修諸相行. 此初文有三. 初十句

總勸敎. 二何以故下釋成心法相. 三善男子

略說下九句結略顯廣. 初釋勸修諸相中

有二. 初釋. 次結. 初釋文有三. 初四十二句

自利行有三. 初勸. 二責. 三廣辨. 二照無量

法下利他行. 三詣諸佛刹下四十一句勝分

行. 二是故善男子下正勸心知識. 三復次乃

至則爲慈母下引十喩歎知識. 釋結二也.

四發大地心下辨心知識益. 此文有二. 初

明轉受法藥儀. 二辨藥病相擬法耳. 此文

有三可知. 五善男子詣善知識下結行成

益. 此文有三. 初辨自分. 二明勝進有二.

下              欄

初責次答可知. 三善男子下推功在友耳.

此文有三. 初總顯德. 二以略顯廣. 三攝德

屬人也. 第二正勸心中有七十四句有三.

初正勸進. 二何以故下四十辨成須心. 三復

何以故下辨知識有力之意. 爾時善財問如

是等下第二依敎趣入中有八. 初聞歎知識

心生信. 二正念思惟下念前法門. 三漸進

也. 四以過去際下爲見勝境故起大方便.

五善財如是下得大慧眼觀大法境無辭退

文. 第六五體禮敬下見依報相. 七爾時善財

[&FFFF]#歎樓觀下見正報相. 此卽是證相. 以人成

德. 此則是證. 以德成人. 此從後說. 八頭面

敬禮白言下明禮敬請問. 第六文有五. 初

見樓觀敬禮. 二作如是念深察賢聖住處.

三未起間下敬法轉深. 四合掌諦觀下廣歎

依正. 五以偈頌. 第二文有三. 初見土相卽

恩敬緣. 二又復下泯相入實卽緣實觀. 三深

心信解下以實成相. 五重頌中有五十五

偈有三. 初七頌上樓觀住處. 二有四十四

頌上第四具德聖所住處. 次四結德歎窮.

亦可分五. 初一歎彌勒. 次三十四擧人德

以歎室. 此有三十三事. 三有十八歎住

室利益. 四有一恭敬住室人. 五有一請心

攝授也. 第三文有二. 初一歎在室人. 次十

七正辨利益有十一事. 前長行擧室成人.

此偈歎人成室耳. 七見正報相中有五. 初

起方便心見法身. 三遙見下□而未卽也.

三與無量天龍下辨其眷屬. 四從外而來顯

衆行緣集也. 五威德特尊下歎德也. 三爾時

經數: 一七三二

經名: 大方廣佛華嚴經搜玄分齊通智方軌卷第五下

頁數: 一○四

上              欄

彌勒勸察大衆下辨入法界. 文有四. 初廣

歎發心德. 二汝先所問下正入自體法門. 三

大聖此行下辨法門名. 四白言下窮緣顯實

也. 初文有五. 初歎具功德者. 二告善財汝

可往詣下會位從實. 三善財五體敬禮下攝

其勝德也. 四重指大衆. 由善財具德故偈

[&FFFF]#善財. 五告善財善哉下領問歎德耳. 初

文有七. 初示大衆總歎善財德. 有問歎二

文. 二此童子下歎成希有有四句也. 三何

以故下辨成. 四諸善男子下廣歎勸學有四.

一謂發心. 二能進. 三修行. 四勸學故也. 五此

童子下重成德用. 三善財汝今下廣歎値遇

善友益有六. 初總通法見. 二推歎文殊力.

三成其證行. 四歎行力增上. 五勸學六曉

喩其壞有二句. 七善財當知下勸知行分

齊有三句. 餘相可知耳. 頻陀伽羅城者覺

城也. 經由一百一十知識者通正助也. 上四

十二等寄位故來耳. 歎善財云. 無量菩薩

廣劫所修. 善財一生得者. 敎法中得也. 故離

世品云於文字敎法等故. 此約三乘敎釋.

若約一乘時. 亦可普賢行證. 證彼普行及

別行也. 此卽非敎得. 亦可上果下加得. 問

何故此處廣歎功德及發心等. 答此爲位窮

行滿足處故也. 餘准可知耳. 二會位從實文

有六. 初敎問. 二悲泣顯成位難. 因此辨諸

知識內數有悲泣者. 但諸位中勝進玄趣而

今得者荷恩. 難離[&FFFF]#戀悲耳. 三文殊授瓔

珞卽表福智嚴德之位. 四善財得已供散彌

勒正辨福德莊嚴會成其位也. 五彌勒摩

中              欄

頂[&FFFF]#歎根行相應. 六善財偈歎. 此等表意可

知. 此有二. 初長行次偈頌. 偈中初一慶見

彌勒. 次一願見文殊本師. 三重請彌勒. 卽

擧德成位. 亦卽攝勝德也. 中有四. 初敬

禮. 二自說發心請問. 三大聖下歎德. 四唯

願下結請. 四偈歎善財. 文有三. 初長行總

示大衆能發心人. 二偈歎善財德. 三長行結

偈有六十八行有四. 初十一歎其善來. 次

十八歎其自利得. 次二十二歎成利他德.

下十七歎自他德滿. 五領問廣歎發心. 文

有四. 初總歎. 二善男子汝得善利下歎能

見知識德. 三何以故下有二百一十八句.

廣歎菩提心令修趣入. 四是故下結. 第三

文有二. 初一百一十五歎菩提心能生萬

德德等諸佛. 二譬如自在藥下一百三歎能

成大用得彼大果及不捨世間也. 初文有

二. 初辨次結. 結有三可知. 第二有二. 初釋

次結. 結有三可知. 二自體法門文有三. 初

牒前方便攝入樓觀現量境. 此文有三. 牒

勸趣入. 二生其勝欲. 三顯方便可知. 二善

財卽入下正入三昧. 三彌勒攝神力下明出

定也. 二正入定文有三. 初入. 二見淨土. 三

汝見不下審其見解. 第二文有五. 初見嚴

相卽信境. 二爾時善財下獲益禮敬三禮已

下現自身. 卽當法機器有二可知. 四又見

下現因果法相. 卽修行者所依法此文有二.

初因. 次或於樓觀下現果法耳. 五爾時善財

諸下明差別異現. 卽顯一果互彰立敎儀則.

此文有二. 初現果八相有二可知. 二鈴中

下              欄

等現因中差別事也. 前卽初因後果. 卽修行

次第. 此文初果後因. 生信成解次第耳. 鈴下

有六. 初鈴現音聲法門有二可知. 二鏡現形

相法門. 三柱現住持法門. 四珠瓔現莊嚴法

門. 五樹現建立法門. 六半月現住位起行法

門也. 三審見聞有三. 初問. 次答. 三譬肉歎

見無□. 歎文有七. 初超出妄境喩. 二□觀勝

法喩. 三善識諸相喩. 四延時謂短喩. 五眞德

善現喩. 六境現隨心喩. 七觀法無□喩. 此有

三喩. 一見色無□. 二現色無□. 三隨作無□

也. 出定文有四. 初大聖攝用歸本. 二復以

身口加令出. 三正出. 四出已彌勒重問觀

中事. 審觀虛實. 有問答二文也. 第三答法

門名體有三. 初正辨定體. 有問答二文. 二

一生菩薩下明攝一切法門. 三大聖此諸奇

特下問答顯處. 以彰實耳. 答中有二. 初開

二法門. 二以二喩現及合也. 初喩成就菩薩

起事喩. 第二起學菩薩願成喩. 第四辨法門

大用. 卽名窮緣顯實耳. 有二問答. 卽爲二.

一問從來所趣處. 二白言下問生所. 初第一

答中有三. 初擧實無來. 二但爲敎化下約

緣集有處. 三汝所問我下爲引物故現所

出方. 二問生處中有二. 初辨因行體生處.

二我於此閻色提下明化身現來生處. 初文

有五. 初辨生處. 二以般若爲母下十九句別

明眷屬行. 三超凡夫地下校量優劣. 四生如

是家下十句辨位勝. 五我淨法身下十句辨

報體相應. 卽體勝也. 二化身生處中三處卽

分爲三. 謂一人中. 二天上. 三下生人中. □

經數: 一七三二

經名: 大方廣佛華嚴經搜玄分齊通智方軌卷第五下

頁數: 一○五

上              欄

是最後生也. 第四智照無二相人名文殊師

利. 入普見順知識敎法門. 亦云菩薩寂靜法

門. 文有三. 初善男子汝往文殊等辨勸勝進.

二時善財下依敎揀擇卽趣入也. 三爾時善

財下正入法界. 初文有三. 初示人名. 二示

敎問. 三何以故下歎德. 此中略無處. 下文云

到普門國也. 歎德有六. 初責. 次答. 卽歎德.

三善男子下重示以勸. 四是故下結勸也. 五

重責. 六答耳. 依敎趣入中. 初敬禮. 次辭退.

三經百一十城漸至處. 四揀擇也. 普聞國是

文殊一暫化處也. 亦可智所依普法耳. 第三

正證入中有二. 初見. 二獲益. 所以不云說

法證無言說故. 所以此中普見爲表見

大智普照不二故. 所以不言見文殊顯

普照離見相故. 不違其敎者通諸知識順

忍故. 二增長等者證益在己. 此中有四. 初

成利他. 次安住下成自分行. 三入佛甚深下

隨順勝分四現入諸趣下明自他德成入普

賢行也. 此下第五顯因廣大相人名普賢.

入十不壞智慧法門有三. 初善財聞普賢

名者敎勸勝進. 二一心欲見普賢下依敎趣

入. 三善財卽見普賢下正證法界. 初文有二.

初聞普賢名卽示名也. 二行願下卽歎德

也. 此無示處辭等. 意可知耳. 言聞普賢名

者上聞四普. 一敎量中文殊分具普賢行. 二

趣入中至普門國. 三現證中普見諸知識. 四

證後智修普賢行也. 故言聞也. 歎德文有

十一句. 初行願諸地者總. 次具下十句別. 總

中初顯地前願樂行. 次歎地上所依位功德

中              欄

也. 別中地具者成地因行也. 地法者十法界.

是地體故. 地得者攝之在己證得也. 次第者

地地始終也. 地修者四五修等也. 住者當地

修滿也. 地境界者三性三無性. 亦可分局也.

是地所緣境也. 持者境持觀心也. 亦可因持

果. 共者信悲慈捨等十行等通成諸地也.

正道者根本智也. 二趣入中有二. 初一句起

正希望. 二虛空界等下辨趣入方便. 此文有

二. 初善財總念淨土法身. 二起是心時下瑞

相應現. 此文有三. 初辨見之因緣. 二卽見

下正見相也. 三結前生後. 現相文有二. 初

十淨土相. 次十法身相. 又亦可初十顯淨國

土及淨衆生世間. 次十顯淨因陀羅網境界

成智覺分齊. 欲明普賢分齊耳. 三證入中有

五. 初明普賢德用攝化. 二我於過去下重

述普賢本因勸修勝行. 三善財經由親近

下校量顯勝. 四善財能自究竟下歎善財行

勝. 五說偈歎佛結終於後. 文有四. 初總

見勝妙等諸如來. 二善財見普賢下見法界

行用. 三普賢卽申手下加令得三昧. 四普賢

告下審問定事有三. 初問次答三歎德也. 初

文勝妙有九義等諸如來. 亦十也. 二見行

用中有四. 初明外用化. 二重觀普賢下內用

攝化. 三十方下結會平等有五句. 四善財

見普賢下明善財得十不壞智門益. 初文

有二. 初釋十九出生用. 次結. 二內中有二.

初釋次結. 四善財得益文有二. 初總牒十

門. 二別辨. 三摩頂加得三昧中有三. 初摩.

二得益. 三如此下結會. 二摩頂益中有六

下              欄

可知. 勸修本勝行中有七. 初由久修菩

提心故得上自在德用. 二我所修下明德難

窮. 三我得如是下引已所得勸修行也. 四

汝且觀下勸觀現事. 文有三句可知. 五若

有衆生聞我名下顯德深廣有五句. 六聞

修習下明大心大行行應同得生有二句.

七汝復觀我下勸觀三身大用. 前第六中

生淨世界者生報土也. 生我淸淨身中者

生法身中耳. 文云普賢身相猶若虛空. 依

於如如不依佛國耳. 第七中有二. 初勸. 次

觀. 具見因果. 第三校量行德有三. 初正明

校. 二何以故釋成. 有三可知. 三不此世界

沒下歎善財自在難思顯其勝義. 第四歎

善財行勝. 文有二. 初因圓. 次不久下果滿.

果中初總. 次別可知. 五偈頌歎佛. 所以歎

佛者. 明普賢菩薩在座前承加攝化. 其行

究竟成功在佛故歎也. 亦可約果歎因位

力. 卽是述前. 偈中有二. 初長行生起. 次頌

偈有九十九偈半有三. 初八略擧如來菩

薩功德[&FFFF]#聽許說. 次八十九半別歎如來三

身化用. 三有二結勸修行. 初文有三. 初半

[&FFFF]#聽. 次四半略歎如來三身德. 三有三歎

普賢功德. 所說不虛勸物生信也. 前三身

中初一半歎法身滅德. 次一報身智德. 次二

化身恩德也. 二廣歎中有三. 初二十半歎報

身德. 二或見釋迦下六十三歎化身德. 三如

來淨法身下六偈歎法身德. 問何故重結乃

歎佛德者何也. 答此是顯發釋. 擧果顯因

分齊故. 餘可准之. 報身中有五. 初三歎理

經數: 一七三二

經名: 大方廣佛華嚴經搜玄分齊通智方軌卷第五下

頁數: 一○六

上              欄

量二智善巧. 二或見如來坐下四明德普周

唯大心境界非小智所緣. 三或見盧舍那下

七明諸佛德等具法身淨土及勝眷屬. 四或

見一毛孔下五半辨無方大用. 五如是下結

說難盡. 化身中有三. 初二十半歎佛身業

大用. 次安住無上道下有二十二歎佛口業

敎化. 三諸佛尊導師下二十半歎佛意業巧

攝益. 初身中有四. 初一釋迦身化. 次七示

種種因行八相成道化. 次五現餘佛昇天等

化. 次七半能現授記等種種隨緣益. 口中有

三. 初五明所說法有大威力. 次十二明一

音隨機赴感. 次五辨成德用所以. 前十二

中初四明一音隨聞各異. 次八結敎差別.

意中有二. 初十二歎用善巧. 次譬如下八

半喩顯. 喩別有五. 一隨益應成喩. 二在物心

現喩. 三隨順像現喩. 四爲生護持喩. 五爲物

生德喩. 此五是攝化大網. 餘文可知. 法身六

偈中有三. 初一半歎法身具五相. 次譬如

夢所見下通約喩顯. 三有二偈法合. 喩文

有二. 初一半約理辨成. 二一約事彰法耳.

初文五相者. 初一句白淨相. 次二句不可思

議相. 三性離有爲無爲爲相. 第四句無染

相. 第六不去而遍至者. 卽第五常住爲相. 不

二結勸中. 初擧四喩肉德難窮. 四者一覺

心無限喩. 二事法難窮喩. 三數深廣大喩. 四

虛空無際喩. 通卽可知. 反成佛德深遠耳.

次一擧益勸修也. 此卽流通分也. 此經本

有十萬偈. 此釋但有三萬六千偈. 說餘意

可知耳

中              欄

大方廣佛華嚴經搜玄分齊通智方軌卷第五

(之下)

此   頁    完

經數: 一七三三

經名: 華嚴經探玄記卷第一

頁數: 一○七

上              欄

1華嚴經探玄記卷第一

魏國西寺沙門法藏述

歸依大智海      十身盧舍那

充滿諸法界      無上大慈尊

方廣離垢法      圓滿解脫輪

普賢文殊等      海會大菩薩

我在具縛地      2□心大法門

唯願見加哀      令增念智力

開此□奧藏      廣益於自他

願令法久住      傳燈報佛恩

夫以法性虛. 空廓無涯而超視聽. 智慧大海

深. 無極而抗思議3□□玄猷. 名言罕尋其

際. [&FFFF]#[&FFFF]#素範. 相見靡究其源. 但以機感萬

差. 奮形言而充法界. 心境一味. 泯能所而

歸寂寥. 體用無方. 圓融□測. 於是無像現

像. 猶4陽谷之昇太陽. 無言示言. 若滄波

之傾巨壑. 是故創於蓮華藏界. 演無盡之

玄綱. 牢籠上達之流. 控引令階佛境. 然後化

霑忍土. 漸布慈雲. 灑微澤以潤三根. 滋

道5牙而歸一揆. 是知機緣感異. 聖應所以

殊分. 聖應雖殊不思議一也. 華嚴經者. 斯乃

集海會之盛談. 照山王之極說. 理智宏遠.

盡法界而[&FFFF]#眞源. 浩6汗微言. 等虛空而

被塵國. 於是無虧大小. [&FFFF]#巨刹以入女

端. 未易鴻纖. 融極微以周法界. 故以因

陀羅網參互影而重重. 錠光7□黎照塵方

中              欄

而隱隱一卽多而無□. 多卽一而圓通. 攝

九世以入刹那. 舒一念而該永劫. 三生究

竟堅固種. 而爲因. 十信道圓普德顯. 而成

果. 果無異因之果. 派五位以分□. 因無

異果之因. 總十身以齊致. 是故覺母就機

於東城. 六千[&FFFF]#其十眼. 童子詢友於南國.

百十圓8成以一生. 遂使不越樹王六天斯

屆. □移華藏. 十刹虛融. 示寶偈於塵中. 齊

輝八會. 啓王珠於性德. 七處圓彰. 浩浩□

□. 隔思議而[&FFFF]#出. 巍巍煥爛. 超視聽於聾

盲. 是故舍那創陶甄於海印. 二七日旦爰興.

龍樹終俯察於[&FFFF]#宮. 六百年後方顯. 然卽大

以包含爲義. 方以軌範爲功. 廣卽體極用

周. 佛乃果圓覺滿. 華譬開敷萬行. 嚴喩飾

玆本體. 經卽貫穿縫綴. 能詮之敎著焉. 從法

就人寄喩爲目. 故云大方廣佛華嚴經. 世

間淨眼品者. 器等三種顯9曜於時. 光潔照

明肉於淨眼. 法喩合擧故云世間淨眼. 語言

理一. 格類相從. 故稱爲品. 此經有三十四

品. 此品建初故稱第一. 故言大方廣佛華

嚴經世間淨眼品第一. 餘義如下說

將釋此經略開十門    一明敎起所由

二約藏部明所攝   三顯立敎差別   四

簡敎所被機   五辨能詮敎體   六明所

詮宗趣    七具釋經題目   八明部類傳譯

九辨文義分齊   十隨文解釋

初敎起所由者. 先總辨. 後別顯  總者. 夫大

敎之興因緣無量. 故智論之初. 廣辨般若敎

起因緣. 如須彌山不以無事及小因緣而

下              欄

能令動佛. 亦如是. 大因緣故而有所說. 所

謂般若波羅蜜. 流行世間廣益群品故也.

法華亦云. 如來爲一大事因緣故出現于世.

所謂開示悟入佛知見等. 此經下云. 如來

應供等正覺性起正法不可思議. 所以者何.

非少因緣成等正覺出興于世. 以十種無

量無數百千阿僧祇因緣. 成等正覺出興于

世. 何等爲十. 一者發無量菩提之心不捨

一切衆生. 如是等乃至廣說應知  次別顯

者. 略提十義以明無盡. 何者爲十. 謂由法

爾故  願力故   機感故   爲本故   顯德

故   顯位故   開發故   見聞故    成行故

得果故  初法爾故者. 一切諸佛法爾皆

於無盡世界. 常轉如此無盡法輪如大王

路法爾常規. 無停無息盡窮未來際. 是故

下文不思議品云. 一切法界虛空等世界. 悉

以毛端周遍度量. 一一毛端處於念念中.

化不可說不可說佛刹微塵等身. 乃至盡

未來際劫. 一一化佛身有不可說不可說佛

刹微塵等頭. 一一頭有不可說不可說佛刹

微塵等舌. 一一舌出不可說不可說佛刹微

塵等音聲. 一一音聲說不可說不可說佛刹

微塵等修多羅. 一一修多羅說不可說不可

說佛刹微塵等法. 一一法中說不可說不可

說佛刹微塵等句身味身. 復不可說不可說

佛刹微塵等劫說異句身味身. 音聲充滿法

界一切衆生無不聞者. 盡一切未來際劫

常轉法輪. 如來音聲無異無斷不可窮盡.

解云. 准此經文. 於一毛端處於一念中

經數: 一七三三

經名: 華嚴經探玄記卷第一

頁數: 一○八

上              欄

出於如上業用. 餘念念中皆亦如是. 如一毛

端處如是念念業用無盡. 餘一一毛端次第

周遍虛空法界等一切世界. 各皆如是無盡

無盡. 此卽處以毛端該於法界. 時以刹那

盡於劫海. 謂於此處明頓起業用. 謂於此

時明常起業用. 此亦不待因緣. 諸佛法爾.

此經下文所說皆爾. 問若爾何故. 處唯八會

時局二七耶. 答1遮那品云. 一一微塵中佛

國海安住. 佛雲遍護念彌綸覆一切. 又云. 一

毛孔中無量佛刹莊嚴淸淨曠然安住. 彼一

切處盧遮那佛於衆海中演說正法. 解云.

肉八會處而不該攝十方法界. 又發心品云.

知無量劫卽一念一念卽是無量劫. 解云. 肉

二七日時不攝無量劫海. 不思議品云. 一切

諸佛於一微塵中普現三世一切佛刹. 於

一微塵中普現三世諸佛自在神力. 於一微

塵中普現三世一切衆生. 於一微塵中普

現三世一切諸佛佛事. 解云. 此中塵內三

世通括一切前後際劫. 是謂諸佛法爾常說

故也  二願力故者. 謂是如來本願力故. 令

此敎法稱機顯現. 是故盧遮那品云. 十方國

土中一切世界海. 佛願力自在普現轉法輪.

又云. 盧遮那佛神力故一切刹中轉法輪. 普

賢菩薩願音聲. 遍滿一切世界海. 解云. 卽是

此經該於十方. 虛空法界等一切世界及諸

塵內諸刹土中. 同時說此經者. 皆是本師願

力所致. 是故下諸會初皆云盧遮那佛本願

力故. 又雲集品頌云. 無量無數劫此法甚難

値. 若有得聞者當知本願力. 解云. 此卽由

中              欄

佛願力令衆得聞. 又云. 如來不出世亦無

有涅槃. 以本大願力顯現自在法   三機

感故者. 如來平等無有改易. 隨應衆生現

身說法. 此有三義. 一以佛果色聲淸淨功

德 爲增上緣. 應彼機感以成攝化. 雲集偈

云. 有眼有日光能見微細色. 最勝神力故

淨心見諸佛. (此現身也)又法界品云. 佛於過去

行得一微妙音. 無心於彼此而能應一切.

(此說法也)二佛果無有色聲[&FFFF]#相. 但以平等理智

增上願力. 機感相應有形言現. 雲集偈云.

三世一切佛法身悉淸淨. 隨其所應化普現

妙色身. 又云. 一切諸如來無有說佛法. 隨

其所應化而爲演說法. 三通上二義有無

無□. 以稱法界無障□故舍那品云. 佛身

充滿諸法界. 普現一切衆生前. 應受化器

悉充滿佛. 故處此菩提樹. 一切佛刹微塵等

爾所佛. 坐一毛孔皆有無量菩薩衆. 各爲

具說普賢行. 解云. 正是此經所說分齊  四

爲本故者. 謂將欲逐機漸施末敎故. 宜最

初先示本法. 明後依此方起末故. 是故最

初說此經法. 然後方於鹿園等處漸說枝

末小乘等法. 又下性起品云. 猶如日出先

照高山等. 如下立敎中引說  五顯德故

者. 謂顯佛果殊勝之德. 令諸菩薩信向證

得. 此有二種. 一依果謂蓮華藏莊嚴世界海.

二正果謂如來十身通三世間等. [&FFFF]#如下文

說. 此二無□有四句. 一依內現依. 如塵內

現刹海. 二正內現正. 如毛孔現佛等. 三正

內現依. 如毛孔現刹等. 四依內現正. 如塵

下              欄

內現佛等. 是故隨擧一門卽攝一切. 無不

皆無. [&FFFF]#如下說. 爲顯此果德故說是經

六顯位故者. 爲顯菩薩修行佛因. 一道

至果具五位故. 此亦二種. 一次第行布門.

謂十信十解十行十□向十地滿後. 方至佛

地. 從微至著階位漸次. 二圓融相攝門. 謂

一位中卽攝一切前後諸位. 是故一一位滿

皆至佛地. 此二無□廣如下文諸會所說

七開發故者. 爲欲開發衆生心中如來之藏

性起功德. 令諸菩薩依此修學破無明2Ｃ

顯性德故. 此亦有二種. 一以言說顯示.

令知有故. 二敎其修行得顯現故. 如下文

破微塵出經卷等. 具如彼說  八見聞故

者. 示此無盡自在法門. 唯是極位大菩薩境.

而令下位諸衆生等於此見聞. 而得成彼

金剛種子不毁不盡. 要當令其至究竟位

故也. 亦如性起品說  九成行故者. 謂爲

示此普法令諸菩薩成普賢行. 一行卽一

切行. 初發心時便成正覺. 具足慧身不由

他悟. 又云. 菩薩受持此法. 少作方便. 疾得

阿□多羅三□三菩提等. 此亦二種. 一頓

成多行. 二遍成普行. [&FFFF]#如下說  十得果

故者. 令得佛地智斷果故. 亦有二種. 一斷

果謂除障故. 卽普賢品明一障一切障小相

品明一斷一切斷. 廣如下說二智果謂成德

故. 具足十身盡三世間. 逆順自在依正無

□. 如不思議品等說. 此上略由顯示如是

十義令此經敎興起故也

第二藏部明攝者. 略顯十義以明後攝

經數: 一七三三

經名: 華嚴經探玄記卷第一

頁數: 一○九

上              欄

一明三藏   二顯所攝    三辨二藏   四

釋相違   五開種類   六定所攝   七一

部收   八三部攝   九或九部    十具十二

初明三藏者. 一名修多羅. 或云修[&FFFF]#路. 或

云素□Ｃ. 此云契經契有二義. 謂契理故.

合機故. 經亦二義. 謂貫穿法相故. 攝持所

化故. 貫穿者. 世親釋云. 謂能貫穿. 依故相故

法故義故名素□Ｃ. 謂於是處. 由此爲此

而有所說. 名之爲依. 眞俗諦相名之爲相.

十善巧法等名之爲法. 隨密意等以說諸

法名之爲義. 又無性釋爲貫穿縫綴. 解云.

貫穿是契入義. 縫綴是契合義. 謂以聖言貫

穿義理. 令不散失令不隱沒. 縫綴連合. 令

成詮表令得久住. 佛地論云. 能貫能攝故

名爲經. 以佛聖敎貫穿攝持所應說義及所

化生名爲契經. 契理之經依主釋也. 契經卽

藏持業釋也. 又雜心五義. 一涌泉. 二出主. 三

顯示. 四繩墨. 五結□. 正□名線. 何故稱經.

謂線能貫華經能持緯. 義用相似. 但以此

方重於經名不貴線稱. 是故□譯逐其所

重廢線存經. 從譬立名  二毘柰耶. 此云

調伏. 調者和御. 伏者制滅. 調和控御身語

等業. 制伏除滅諸惡行故. 此是所詮行. 謂

調伏之藏也. 或□名滅. 滅有三義. 一滅業

非. 二滅煩惱. 三得滅果. 或云尸羅. 此名淸

□. 三業過非猶如火1燃戒能息滅故云淸

□. 十誦律中名爲性善. 或云守信. 如昔所

受實能持故. 或云波羅提木叉. 此云隨順解

脫. 由持戒故順至解脫. 亦名別解脫

中              欄

三名阿毘達摩藏達摩名法. 阿毘有七義.

一名對法. 此有二義. 一對向. 謂因智趣向

涅槃果故. 二對觀. 謂果智觀證涅槃滅故.

雖因智亦有對觀. 然以仰進修故但名對

向. 世親攝論云. 此法對向無住涅槃能說

諸諦菩提分等諸妙門故. 此約因智說. 此

唯所詮. 二名數法. 梁攝論釋云. 諸法中隨一

法或以名相或以別相或以通相等. 數數

顯此一法故名數法三名伏法者. 彼論云.

此法能伏諸說. 立破二能. 由正說依止等

方便故. 故名伏. 四名通法. 此能通釋契經

義故. 契經稱法. 此法能通彼. 卽法之通. 梁

攝論名解法. 由阿毘達摩修多羅義易解

故也. 五名無比法. 六名大法. 七名2擇法.

此三唯約所詮. 又順正理云. 或契經名爲達

摩論能決了名爲對法. 此卽以敎對敎. 同

上通法. 或云摩得勒伽. 此云本母. 以敎與

義. 爲本爲母. 亦名分別解脫. 或云優波提

舍. 此云論義. 雜集中名解釋也. 此契經等

上三種. 皆含攝所詮出生義理. 俱名爲藏.

莊嚴論第四云. 彼三及此二云何名藏. 答由

攝故. 謂攝一切所應知義也. 初藏通持業

依主. 後二藏唯依主. 以從所詮爲名故. 餘

出體性及諸門分別. 廣如別說  第二顯

所攝者. 此經何藏攝者. 或唯契經攝. 以非

餘二故. 或二攝. 以有決擇義理對法收故.

或三攝. 下文亦顯諸戒行故. 此約同敎辨.

或是下文十藏所攝. 以主伴具足顯無盡

故. 此約別敎. 問三藏據敎. 十藏約義. 如何

下              欄

以義而云攝敎. 答若小乘敎義俱不融. 三乘

義融敎不融. 一乘敎義俱融. 是故得攝. 如

意言無分別觀入敎攝等. 三乘中已有肉一乘

耶. 但標召表示卽屬敎攝. 思之可見  第三

約辯二藏者. 謂聲聞藏菩薩藏. 初者約聲

聞小根. 立三藏敎詮示聲聞理行果等爲

聲聞藏. 二約菩薩大根. 立三藏敎詮示菩

薩所行等法爲菩薩藏. 莊嚴論第四云. 此三

藏由上下乘差別故. 復說爲聲聞藏及菩薩

藏  第四釋相違相. 問經中亦云. 爲心緣

覺者說十二因緣. 何故不名緣覺藏耶.

答以諸緣覺亦唯斷我執唯證生空果成

羅漢入滅不殊. 望於菩薩俱是下乘故不

別說. 問等俱是下. 何故獨名聲聞藏. 答以

緣覺亦有出無佛世無敎者故. 聲聞不爾

故偏得名. 問小乘敎中亦有詮示菩薩乘法.

何不亦名菩薩藏耶. 答以彼宗菩薩所斷

所證所入涅槃亦與二乘無差別故. 又以

菩薩唯一不多故亦不說. 問若爾何故. 普超

三昧經三藏品及入大乘論. 說彼三乘卽爲

三藏. 一聲聞藏. 二緣覺藏. 三菩薩藏. 答彼經

論中. 皆云大乘之中有此三藏故. 非謂小

也. 問卽據此文緣覺有藏. 與莊嚴論如何

會釋. 答前據理果不異故合也. 此約敎行小

別故分也. 是故二說不相違也  第五開

種類者. 就聲聞藏中. 准諸經論曲開三

種. 一諍論聲聞藏. 謂契經四阿含. 調伏五部.

對法二十. 互相違諍. 所說不同. 不妨聖果.

是故總名爲諍論藏. 二稱實聲聞藏. 謂如瑜

經數: 一七三三

經名: 華嚴經探玄記卷第一

頁數: 一一○

上              欄

伽聲聞地及聲聞決擇詮示聲聞行位果等.

皆悉稱實與理相應. 不同婆1娑及諸異論.

以補處所說非諸異論所能諍故. 是故總

名稱實聲聞藏. 問此中所說旣與小乘諸部

不同. 豈聲聞人有兩種耶. 答此約敎中說

聲聞法盡理不盡故. 開爲二. 非謂聲聞亦

有差別. 三假立聲聞藏. 如大乘經中. 爲引

聲聞令□心故. 所立法門亦同聲聞名數

而說. 如無作四諦及道品等. 如諸大乘經中

說. 不能繁引. 旣非菩薩所學. 是故名爲假

立聲聞藏. 問此中名雖同小乘義實是大.

何得總說爲聲聞藏. 答只爲此義名爲假

立. 問諸聲聞人根熟□心所學卽是菩薩藏

收. 此假立藏於彼何用. 答但聲聞□心有二

種. 一勝二劣. 勝者一往入大不[&FFFF]#此藏. 劣

猶怖大. 是故方便同彼名數. 令易信受故

立此門  第二菩薩藏中. 准諸聖敎亦有

三類. 一小乘中菩薩藏. 謂詮示菩薩依三十

四心等次第成佛. 亦不論於十地行位. 仍

復不同聲聞等者是也. 如婆*娑俱舍說. 二

大乘共敎中菩薩藏. 謂詮示菩薩次第行位.

雖說有□心直進不同. 俱依十地行布漸

次修至佛果. 如瑜伽菩薩地及諸大乘經論

中說. 三不共敎中菩薩藏. 詮示菩薩依普賢

行位五位圓融. 謂一位卽一切位. 一行卽一

切行. 圓極法界無□自在. 始終皆齊. 一一位

滿卽成十佛主伴具足等. 故智論云. 般若波

羅蜜有二. 一者共. 謂此大品經及餘方等經

與諸聲聞共說故. 二者不共. 謂不思議經不

中              欄

與聲聞共說故. 解云. 此中共大之小非愚

法. 共小之大非別敎. 是故有三菩薩藏也.

問菩薩聲聞二藏別故. 卽彼二人各別得果.

菩薩藏中旣分三位. 應三種菩薩各別成佛.

答成佛唯一. 但機有淺深. 敎說三類. 匪謂

成佛體實有三. 今就敎開不約佛體. 問若

三說俱稱理. 佛體亦成三. 若成佛理是一.

二說卽爲虛. 答於一成佛通有三義. 一以

本從末門. 如小乘說. 以同聲聞故. 二開本

異末門. 如共敎說. 以與聲聞相對辨異故.

三末盡唯本門. 如不共敎說. 二乘聾盲無對

異故. 佛體圓融具斯三義. 是故三說各異佛

無若干. 是故今菩薩藏中有此三類  第六

定所攝者. 此經何藏攝者. 俱非前三聲聞藏

攝. 於後三種菩薩藏中正唯後攝. 以智論

中別指此經爲不共故. 或三類中唯除初

一後二俱攝. 以此經中具普別故. 或亦通

彼假立聲聞藏收. 以經中亦辨四諦等故.

或亦總通二藏所收. 以聲聞藏法[&FFFF]#依一乘

法界所流味無別故  第七一部攝者. 於十

二部中或唯約方廣一部所攝. 對法論說一

切有情利益安樂所依處故. 宣說廣大甚深

法故. 名爲方廣. 又瑜伽說聲聞藏中無方

廣故. 或此經題目已顯現故  第八三部攝

者. 謂記別. 自說. 方廣. 以法華中說餘九部

爲小乘故. 此經非彼故唯三攝  第九或九

部攝者. 謂除因緣. 譬喩. 論義. 以涅槃第三

說護大乘者受持九部. 除前三故   第十

具十二者. 一是契經攝. 以涅槃經說始從

下              欄

如是終至奉行是契經故. 二應頌. 如下文.

具有重頌故. 三記別. 如下文. 具有記成佛

等2故. 四諷頌. 如下文有直說頌等故. 五

自說. 如下文從定起卽說本分等六緣起.

如下文因請說故. 七譬喩. 如下文廣說喩

故. 八本事. 如下說虛舍那等及普賢本所經

本事故. 九本生. 如下說舍那等本生相故.

十方廣一門可知. 十一希法. 如下文毛孔

說法及座出衆寶柱現佛等. 十二論義. 如

瑜伽八十一說. 謂諸經典循環硏□. 摩□理

迦. 一切了義經皆名摩□理迦. 謂於是處

世尊自廣分別法相等. 如下文明難品等

說. 是故此經具有十二部攝也. 餘義如下

十二部經處說. 藏部攝竟

第三明立敎差別者. 略提十類   一[&FFFF]#古

說  二辯是非   三述西域   四會相違

五明現傳    六定權實   七顯開合

八敎前後   九就義分敎   十以理開宗

初中. 古來諸德立敎多端. 難以具顯. 略[&FFFF]#

十家. 以成龜鏡  一後魏菩提留支立一音

敎. 謂一切聖敎唯是如來一圓音敎. 但隨根

異故分種種. 如經一雨所潤等. 又經云. 佛

以一音演說法. 衆生隨類各得解等   二

陳朝眞諦三藏等立漸頓二敎. 謂約漸悟機.

大由小起. 所謂具有三乘之敎. 故名爲漸.

卽涅槃等經. 若約直往頓機. 大不由小. 所

設唯是菩薩乘敎. 故名爲頓. 卽華嚴等經. 後

大遠法師等亦同此說   三後魏光統律師

承習佛陀三藏立三種敎. 謂漸頓圓. 光師